text: Mistænkt mand hentet i Hviderusland
  19 december 2012 kl. 14.37
  Syd- og Sønderjyllands Politi henter 50-årig mand i Hviderusland. Han er mistænkt for lastbiltyveri i Sydjylland.
  Medarbejdere fra Syd- og Sønderjyllands Politis Udlændingekontrolafdeling i Padborg vendte tirsdag hjem fra Minsk i Hviderusland med en 50-årig litauisk mand. Han sættes i forbindelse med lastbiltyveri i Danmark.
  Efterforskningsafdelingen havde udsendt en international efterlysning af manden, og det gav altså resultat, da han pludselig dukkede op i en kontrol hos det hviderussiske politi.
  Litaueren er i dag i et lukket grundlovsforhør ved retten i Sønderborg blevet varetægtsfængslet.
  